Diari Oficial de la Generalitat Valenciana


Sumari del DOGV 1652, del 29-10-1991 (1991/823045)

INSTRUCCIÓ del Director General de Tributs i Patrimoni de la Conselleria d'Economia i Hisenda sobre el procediment per a la sol-licitud i concessió de l'exempció de taxes universitàries.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/ins/1991/09/20/(1)/dof/vci/html**

### Dades del document

Número de DOGV
:   1652

Data del DOGV
:   29-10-1991

Secció del DOGV
:   DISPOSICIONS GENERALS

Número del document
:   1991/823045


Data del document
:   20-09-1991

Organisme emissor
:   Conselleria d'Economia i Hisenda

Tipus de document
:   Instrucció

Anàlisi jurídica

Instruccions del Director General de Tributs i Patrimoni de la Conselleria d'Economia i Hisenda sobre el procediment per a la sol.licitud i concessió de l'exempció de taxes universitàries.  
L'article 14 de la Llei de la Generalitat Valenciana 4/1990, de 31 de maig, modificà, entre altres, l'article 94 de la Llei 7/1989, de 20 d'octubre, de Taxes, establint-hi una exempció del pagament de taxes universitàries a les persones que reunissen determinats requisits.  
Els dubtes plantejats per la interpretació de l?exempció esmentada motivaren que aquesta direcció general emitís amb data 28 de juny i 7 de setembre de 1990 sengles instruccions per a aclarir algunes de les qüestions plantejades, la vigència de les quals es manté.  
Això no obstant, i davant l?inici del present curs acadèmic 1991-1992, pareix convenient aclarir altres qüestions que permeten aconseguir la necessària seguretat jurídica tant per als interessats com per a les universitats.  
Per tot això i d'acord amb el que disposa l'article 11 de la Llei de la Generalitat Valenciana 7/1989, de 20 d'octubre, de Taxes, es dicten les instruccions següents:  
Primera  
Quan el sol·licitant al·legue la seua independència econòmica respecte a la unitat familiar, haurà d'acreditar fefaentment aquesta circumstància, data en què s'inicià i domicili, i també la titularitat o arrendament de l?habitatge on resideix i els mitjans econòmics de què disposa el sol·licitant. Seran denegades les sol·licituds que no justifiquen els aspectes indicats.  
Segona  
La quantitat límit per a tenir dret a l?exempció s'obtindrà multiplicant per dos el salari mínim interprofessional computat anualment, d'acord amb la legislació vigent, de l'anualitat anterior a la de l?inici del curs acadèmic.  
En conseqüència, per al curs 1991-1992 la quantitat límit serà el doble de la suma de 700.140 pessetes a què es refereix el paràgraf segon de l'apartat 1 de l'article 3r. del Reial Decret 170/1990, de 9 de febrer.  
Tercera  
La sol·licitud es presentarà en el centre universitari on es formalitze la matrícula i el termini de presentació serà el mateix que el que s'estableix per a la matrícula ordinària.  
Formalitzada la sol·licitud quedarà en suspens l?obligació d'efectuar el pagament de les taxes compreses en l?exempció, llevat que de les dades i els documents consignats pel sol·licitant es desprengués de forma evident que aquest no reuneix els requisits assenyalats per a la concessió de l?exempció.  
Quarta  
Les sol·licituds seran resoltes per l?òrgan que a l?efecte assenyalen les universitats i es denegaran les dels qui no reunesquen o acrediten els requisits exigibles. En tot cas, la denegació serà motivada i es notificarà a les persones interessades amb expressió dels recursos que pertoquen i de l?obligació de pagar la taxa corresponent a la matrícula que s'hagués formalitzat, en el termini de deu dies des de la notificació de la denegació. El seu impagament comportarà l'anul·lació de la matrícula en totes les assignatures.  
Cinquena  
D'acord amb el que disposa el Decret del Consell de la Generalitat Valenciana 34/1983, de 21 de març, contra els actes resolutoris de sol·licituds d'exempció de taxes universitàries podrà interposar-se recurs de reposició davant l?òrgan que haja dictat l'acorda i contra la resolució d'aquest, recurs d'alçada davant el Conseller d'Economia i Hisenda, que posarà terme a la via administrativa.  
Sisema  
Una vegada resoltes totes les sol·licituds, les universitats trametran a la Conselleria d'Economia i Hisenda i a la Conselleria de Cultura, Educació i Ciència, certificació que continga una relació individualitzada de les exempcions concedides, amb indicació del centre universitari, la quantia i la causa de la concessió.  
València, 20 de setembre de 1991. - El Director General de Tributs i Patrimoni: Fernando Garcia G6mez.


Còpia Permalink ELI